། སྒྱུ་འཕྲུལ་དྲྭ་བ་ཆེན་པོ་ལས་ཞི་བའི་ལས་བྱང་འབྲིང་པོ་དང་འབྲེལ་བའ་ིརིམ་གཉིས་ཀྱི་རྣལ་འབྱོར་གསལ་བའི་བསྙེན་ཡིག་དངོས་གྲུབ་རིན་པོ་ཆེའི་ཟ་མ་ཏོག་ཅེས་བྱ་བ་བཞུགས་སོ། ། རིགས་དང་དཀྱིལ་འཁོར་ཀུན་གྱི་ཁྱབ་བདག་བཅོམ་ལྡན་འདས་དཔལ་རྡོ་རྗེ་སེམས་
དཔའི་ཞབས་ཀྱི་པདྨོར་རྣམ་པ་ཀུན་ཏུ་ཕྱག་འཚལ་ཞིང་སྐྱབས་སུ་མཆིའོ་བྱིན་གྱིས་
བརླབས་པར་མཛད་དུ་གསོལཐདེ་ཡང་ཇི་སྐད་དུ། རྡོ་རྗེ་སེམས་དཔའ་སྒྱུ་འཕྲུལ་དྲྭ་
བ་ལས། གང་གི་གླང་ཆེན་མྱོས་འདྲའི་སེམས། ། མཉམ་པར་བཞག་པས་བཏུལ་ནས་
སུ༑ ། སྔགས་དང་ཕྱག་རྒྱ་རབ་བརྟན་ན། ། དངོས་གྲུབ་ཡ་མཚན་ཆེན་པོར་འགྱུར། ། ཞེསཐ
ཐུན་མོང་གི་དངོས་གྲུབ་དངོས་སུ་འགྲུབ་ཅིང་མཆོག་གི་དངོས་གྲུབ་སྒྲུབ་པའི་གཞིར་
མེད་དུ་མི་རུང་བ། རྣལ་འབྱོར་ཆེན་པོའི་ལམ་བསྐྱེད་པའི་རིམ་པ་ལ་བསླབ་པར་འདོད་
པ་དག་གིས། དང་པོ་སྔགས་ཀྱི་འཇུག་སྒོ་སྨིན་བྱེད་དབང་གི་རིམ་པ་ལ། ཕྱི་ཕན་པའི་
དབང་བཅུ། ནང་ནུས་པའི་དབང་ལྔ། གསང་བ་ཟབ་མོའི་དབང་གསུམ་དང་བཅས་པ་
ནོསཐདབང་སྲོག་རྒྱུད་ལ་འཛིན་པ་དམ་ཚིག་རྣམ་པར་དག་པ་ཞིག་མེད་ན། བསྐྱེད་
རྫོགས་གང་ལ་འཇུག་ཀྱང་འབྲས་བུ་མེད་པར་མ་ཟད་ངན་སོང་ལས་འགྲོ་ས་མེད་པས་
དམ་ཚིག་གི་གནས་འདི་ཤིན་ཏུ་གལ་ཆེ་བ་ཞིག་ལགས་པསཐདེ་ཅུང་ཟད་བཤད་ན། གསང་བ་སྙིང་པོ་ལསཐབླ་མེད་མི་སྤང་བླ་མ་བཀུར། ། སྔགས་དང་ཕྱག་རྒྱ་རྒྱུན་མི་
བཅད། ། ཡང་དག་ལམ་དུ་ཞུགས་ལ་བྱམས། ། གསང་བའི་དོན་ཕྱིར་སྨྲ་མི་བྱ། ། འདི་
ནི་རྩ་བ་ལྔ་དག་སྟེ། ། ཞེས་རྩ་བ་ལྔ་དང་། ཡན་ལག་གི་དམ་ཚིག་བཅུར་གསུངས་པས། སྒྱུ་འཕྲུལ་ཞི་བའི་བསྙེན་ཡིག་དངོས་གྲུབ་རིན་པོ་ཆེའི་ཟ་མ་ཏོག
རྩ་བ་ལྔ་པོ་འདི་མི་བསྲུང་བར་སྔགས་ལ་ཞུགས་པ་རང་གཞན་ཕུང་ལ་སྦྱོར་བ་ལས་
མེད་པས། དེ་ཡིད་ལ་འཇག་པ་ཅུང་ཟད་འགོད་པ་ལ། དང་པོ་བླ་མེད་མི་སྤང་བ་ནི། ཡུལ་
བླ་ན་མེད་པའི་བྱང་ཆུབ་ཀྱི་སེམས་ལྷག་པ་དོན་དམ་བདེན་པ་དང་། ལྷག་པ་ཀུན་རྫོབ་
ཀྱི་བདེན་པ་གཉིས་པོ་ལ་ཡིད་ཆེས་ཀྱི་ངེས་པས་ལྟ་སྒོམ་སྤྱོད་པ་གསུམ་གྱིས་ཉམས་སུ་
ལེན་པར་བྱ་བ་ལས་ལོག་ལྟས་མི་སྤོང་ཐགཉིས་པ་བླ་མ་བཀུར་བ་ནི། ཡུལ་དབང་
བསྐུར་རྒྱུད་འཆད་མན་ངག་སྟོན་པའི་བླ་མ་གསུམ་སྒོ་གསུམ་གཡོ་སྒྱུ་དང་ཟོལ་ཟོག་
མེད་པར་ཅི་མཉེས་ལས་ཐུགས་དང་འགལ་བའི་བྱ་བ་སྣེ་གཅིག་ཙམ་ཡང་སྤང་བའོ། །
གསུམ་པ་སྔགས་དང་ཕྱག་རྒྱ་རྒྱུན་མི་བཅད་པ་ནི། ཡུལ་རྒྱུ་མ་ནོར་བ་རྩ་བའི་སྔགས་
དང་། བསྐྱེད་པ་རྐྱེན་གྱི་སྔགསཐབཟླས་པ་ལས་ཀྱི་སྔགས་གསུམ་དང་། ཕྱག་རྒྱ་ལ་
བཅའ་བ་དམ་ཚིག་གི་ཕྱག་རྒྱ་དང་། བཀྲོལ་བ་ལས་ཀྱི་ཕྱག་རྒྱ་དང་། བསམ་པ་ཆོས་
ཀྱི་ཕྱག་རྒྱ་དང་ཐལྷ་སྐུ་ཕྱག་རྒྱ་ཆེན་པོ་དང་བཞི་པོ་རྣམས་བརྩོན་པས་མི་འདོར་བར་
ལོ་ཟླས་བར་མ་ཆོད་པར་བརྩོན་པར་བྱའོ། །
བཞི་བ་མཆེད་ལ་བྱམས་པར་བྱེད་པ་ནི་སྤྱིར་ཡུལ་དྲུག་གསུངས་ཀྱང་། ཕྱི་མ་གཉིས་འདི་ཡུལ་ཤིན་ཏུ་གཉན་པས་ཉེ་བའི་མཆེད་སྔགས་ཀྱི་ཐེག་པར་ཞུགས་པ་དང་། འདྲེས་
པའི་མཆེད་བླ་མ་གཅིག་གིས་བསྡུས་པ་ཕ་གཅིག་གི་སྤུན་དང་། དཀྱིལ་འཁོར་གཅིག་
གིས་བསྡུས་པ་མ་གཅིག་པའི་སྤུན་ལྟ་བུ་ཡིན་པས། དེ་གསུམ་ནི་ཡང་དག་གི་ལམ་དུ་
ཞུགས་པའི་མཆེད་དང་ཐདེའི་ནང་ནས་ཀྱང་འདྲེས་པའི་མཆེད་ནི་ལྷག་པར་བྱམས་
པར་བྱ་བའི་ཡུལ་ཡིནཐབྱམས་ལུགས་ནི་རྟག་ཏུ་མི་འབྲལ་ཞིང་ཕན་འདོགས་པའི་
ལྷག་བསམ་གྱིས་བརྩེ་གདུང་རྒྱུན་མི་བཅད་པར་བྱའོ། ཐལྔ་པ་གསང་བའི་དོན་མི་སྨྲ་
བ་ནི། གསང་བའི་ཡུལ་ནི། སྔགས་ཀྱི་དམ་ཚིག་ཉམས་པ་དང་། དམ་ལས་ལོག་པ་
དང་། དམ་ཚིག་མེད་པ་དཀྱིལ་འཁོར་མ་མཐོང་བ་དང་། ནང་འདྲེས་མ་འདྲེས་ཐམས་
ཅད་ལ་གསང་དགོས། གསང་ཚུལ་ནི། སྤྱིར་སྔགས་ཀྱི་ཚིག་དང་དོན་གྱི་གནས་རྣམས་
སྣོད་མ་ཡིན་པ་ལ་གསང་བར་བྱ་བ་ཡིན་མོདཐཁྱད་པར་དུ་གསང་བའི་དོན་བཅུ་ནི། གསལ་བཀྲ་ལསཐལྟ་ཟབ་སྤྱོད་པ་རླང་པོ་དང་། ། ལྷའི་མིང་གཟུང་དང་གྲུབ་རྟགས་
གསང་། ། ཞེས་སྤྱིར་དུས་ནམ་ཡང་གསང་དགོས་པ། སྤྱི་གསང་བཞི་ནི། སྔགས་ཀྱི་ལྟ་
བ་ཟབ་མོ་མཉམ་པའི་བདེན་གཉིས་དབྱེར་མེད་ཀྱི་དོན་བློ་འཕང་དམའ་བ་རྣམས་ལ་
གསང་ཐསྦྱོར་སྒྲོལ་གྱི་སྤྱོད་པ་བརླང་པོ་ནི་ཐམས་ཅད་ལ་གསང་། ཡི་དམ་ལྷའི་མིང་
དང་སྔགས་དང་གྲུབ་པའི་རྟགས་རྣམས་ནི། ནང་མ་འདྲེས་པའི་མཆེད་ལ་བསྟན་ན་
དམ་ཚིག་ཉམས་པར་འགྱུར་ཞིང་ཐའདྲེས་པ་ལ་བསྟན་ན་རང་གི་དངོས་གྲུབ་འགྲུབ་
པ་ལ་ཤིན་ཏུ་གེགས་ཆེན་པོ་བསྐྱེད་པས་རྣམ་པ་ཀུན་ཏུ་གསང་བར་བྱའོ། ། བར་གསང་
བཞི་ནི། རང་སྒྲུབ་པའི་གནས་དང་ཐསྒྲུབ་པའི་དུས་ཚོད། སྒྲུབ་པའི་གྲོགས་མཆེད་
དང་། གཟུངས་མ་དང་། སྒྲུབ་པའི་རྫས་ཡོ་བྱད་དང་བཅས་པ་བཞི་བོ་སྒྲུབ་པ་མཐར་
མ་ཕྱིན་བར་དུ་གསང་བར་བྱའོ། ། གསང་འོས་དང་གཉེར་གཏད་གཉིས་ཀྱི་དང་པོ་ནི། གསང་བར་འོས་པ་རྫས་དང་སྤྱོད་པ་གཞན་ཕལ་བས་མཐོང་ཐོས་སུ་མི་རུང་བ་རྣམས་
གསང་བའོ། ། གསང་བར་གཉེར་གཏད་ནི། སློབ་དཔོན་དང་མཆེད་ལྕམ་གྱིས་གསང་
བར་གདམས་པ་རྣམས་ནི་དུས་ནམ་དུ་ཡང་གསང་བར་བྱ་དགོས་སོ། ཐདེ་ལྟར་རྩ་བ་
ལྔ་པོ་འདི་ནི། ཤིང་ལྗོན་པའི་རྩ་བ་ལྟར་ཡོན་ཏན་ཐམས་ཅད་ཀྱི་གཞི་རྟེན་ཡིན་པས་རྩ་
བ་ལྔ་ཞེས་གསུངས་སོ། །
དེའང་བྱང་སེམས་དང་སྔགས་རྒྱ་གཉིས་བསྒྲུབ་པའི་དམ་ཚིག་དང་ཐགཞན་གསུམ་
བསྲུང་བའི་དམ་ཚིག་གི་མཆོག་སྟེ་རྩ་བ་ལྔ་པོ་བསྲུང་ན་དངོས་གྲུབ་ཐམས་ཅད་ཀྱི་འབྱུང་
ཁུངས་སུ་འགྱུར་ལཐམ་བསྲུང་ཞིང་ཉམས་པར་གྱུར་ན་བྱང་ཆུབ་གྱི་མྱུ་གུ་སྔོ་སྐམ་དུ་
འགྱུར་བས་འདི་ལྔ་བསྲུང་བ་ཅི་ནས་གལ་ཆེ། ཡན་ལག་གི་དམ་ཚིག་མི་སྤང་བ་ལྔ། མི་འདོར་བ་ལྔ་ནི་རྩ་བའི་དམ་ཚིག་གི་གྲོགས་སུ་དགོས་པ་འོབས་འཚམས་ཀྱི་ར་བ་ལྟ་
བུ་ཡིན་ཀྱང་ཐདེ་བསྡུ་ནཐགོང་མ་ཁྱད་པར་ཅན་གྱིས་བསྒྲུབས་པའི་ཆོས་སྨན་ལ་
ལོངས་སྤྱོད་པ་དང་ཐཆོས་ཐམས་ཅད་བདེན་གཉིས་རེས་མེད་དུ་མཉམ་པ་ལ་ཤེས་
འཇུག་གི་དགོངས་པ་ཟབ་མོས། དེ་ལས་མི་འདའ་བར་མཉམ་པའི་དམ་ཚིག་ལ་གནས་
པས་འཐུས། དེ་ལྟར་དབང་ཐོབ་དམ་ཚིག་ལ་གནས་པའི་གང་ཟག་གིས། བསྙེན་སྒྲུབ་
ལ་འཇུག་པར་བྱ་དགོས་པ་གཞིར་བཞག་ནསཐདེ་ནས་སྒྱུ་འཕྲུལ་དྲྭ་བ་ཆེན་པོའི་
བསྙེན་པ་བཏང་བའི་ཚུལཐབླ་མ་གོང་མའི་ཞལ་རྒྱུན་བཞིན་འཆད་པ་ལ་གཞི་ཤེས་
པའི་མཚན་ཉིད་ལྟ་བས་ཆོས་ཐམས་ཅད་ཀྱི་གནས་ལུགས་གཏན་ལ་དབབ་པ། རྐྱེན་
འཇུག་པའི་མཚན་ཉིད་བསྒོམ་པས་ཉམས་སུ་བླང་བཐལམ་གྱུར་གྱི་འབྲས་བུ་རིག་
འཛིན་གྱི་གོ་འཕང་ལ་སྦྱོར་བའི་ཚུལ་གསུམ་དུ་བསྡུས་ནས་འཆད་པའི་དང་པོ་ལ། སྤྱིར་
མ་ཧཱའི་རྒྱུདཀྱི་དངོས་པོ་བཅུ་ངེས་ངེས་ཞིག་དགོས་ཀྱང་རྒྱུད་བཤད་རྫོགས་ཟིན་གྱི་
དབང་དུ་བགྱིས་ནས་སྐབས་འདིར་ལྟ་བའི་གནད་དེ་འཆད་པར་བྱ་བ་ལ། གཞི་དང་། ལམ་དང་། འབྲས་བུ་གསུམ་གྱི་སྒོ་ནས་ཤེས་པར་བྱ་བ་ལ། དང་པོ་གཞི་ལས་གཉིས་
ཏེ༑ ཧེ་རུ་ཀ་གལ་པོ་ལསཐགནས་ལུགས་ངོ་བོ་ཉིད་ཀྱི་གཞི། ཐལྷག་པའི་ཆོས་སྐུ་
འཆིང་གྲོལ་མེད། ། ཅེས་དང་། རྩ་རྒྱུད་ལས། ཨེ་མ་ཧོ་བདེ་གཤེགས་སྙིང་པོ་ལས། །
རང་གི་རྣམ་རྟོག་ལས་ཀྱིས་སྤྲུལ། ། སྣ་ཚོགས་ལུས་དང་ལོངས་སྤྱོད་དང་། ། གནས་དང་
སྡུག་བསྔལ་ལ་སོགས་པཐཐབདག་དང་བདག་གིར་སོ་སོར་འཛིནཐཐཅེས་གནས་
ལུགས་ངོ་བོ་ཉིད་ཀྱི་གཞི་ནི། ཐསེམས་ཉིད་ཡེ་ནས་རང་བཞིན་གྱིས་རྣམ་པར་དག་པ་
དབྱིངས་སྟོང་པའི་ཆ་ནས་དབྱིངས་དོན་དམ་དང་ཐརང་བཞིན་འོད་གསལ་བའི་ཆ་
ནས་ཡེ་ཤེས་དོན་དམ་དེ་གཉིས་དབྱེར་མི་ཕྱེད་པ་ཟུང་འཇུག་དོན་དམཐཕྱི་མ་ལ་སྐུ་
གསུང་ཐུགས་ཡོན་ཏན་འཕྲིན་ལས་ལྔ་ཡི། ལྡོག་པ་ལྔར་ཕྱེ་བས་ལྷག་པའི་སྐོར་བདུན་
ངོ་བོ་ཉིད་བདེན་པ་དབྱེར་མེད་ལྷུན་གྱིས་གྲུབ་པའི་དཀྱིལ་འཁོར་ཉིད་ཡུལ་ཅན་སེམས་
ཀྱི་གནས་ལུགས་སུ་བཞུགས་པ་དེ་སེམས་ཅན་ཐམས་ཅད་ལ་རིགས་གཅིག་གི་ཚུལ་
དུ་བཞུགས་པས། བདེ་གཤེགས་སྙིང་པོས་འགྲོ་བ་ཡོངས་ལ་ཁྱབ་པར་གསུངས་པ་དེ་
ཡིན་ལཐརྫས་གཅིག་གིས་ཁྱབ་པར་བསྟན་པ་གཏན་མིན་པས། དེ་ལྟ་བུའི་གནས་
ལུགས་བདེན་པ་དབྱེར་མེད་ལྷག་པའི་ཆོས་སྐུ་ཆེན་པོ་དེ་ཐོས་བསམ་གྱི་ཤེས་རབ་ཀྱིས་
ཚོགས་ལམ་པས་དོན་སྤྱིའི་ཚུལ་གྱིས་རྟོགས། སྦྱོར་ལམ་པས་དེ་ལ་མྱོང་བ་ཐོན། མཐོང་
ལམ་པས་བདེན་པ་དབྱེར་མེད་བློའི་སྤྱོད་ཡུལ་དང་བྲལ་བར་མངོན་སུམ་ལ་ཡུལ་མེད་
རང་གསལ་དུ་རྟོགས་དགོས་པའི་གོ་བ་སྤྱིར་བཏང་ནསཐལས་དང་པོ་པའི་སྐབས་སུ་
གཏན་ཚིག་ཆེན་པོ་བཞིས་གཏན་ལ་ཕབ་ནས། ངེས་པའི་བློ་ཁྱད་པར་ཅན་བསྐྱེད་པ་
ལ་ལྟ་བ་ཞེས་བྱའོ། ། དེ་ཡང་ལྟ་བའི་ངེས་པ་བསྐྱེད་པ་ལ་གཉིས་པ་འཁྲུལ་པས་བརྟགས་
པའི་གཞི་འདི་ཆོས་ཅན་དུ་མ་བཟུང་ནཐདེའི་ཆོས་ཉིད་དེ་ལོགས་སུ་གཞལ་མི་ཤེས་
པས། དེ་ངོས་བཟུང་པའི་ཕྱིརཐརང་གི་རྣམ་རྟོག་ལས་ཀྱིས་སྤྲུལ། ། ཞེས་བྱ་བའི་
སེམས་ཉིད་ཡེ་ནས་རང་བཞིན་གྱིས་རྣམ་པར་དག་པ་བདེ་བར་གཤེགས་པའི་སྙིང་པོ་
བདེན་པ་དབྱེར་མེད། དེ་ལྟར་ཡིན་པ་ལ་རྟེན་འབྲེལ་བཅུ་གཉིས་ཀྱི་ཐོག་མའི་མ་རིག་
པས་རང་ངོ་མ་ཤེས་ཤིང་གནས་ཚུལ་དེ་ལ་སྣང་ཚུལ་གཟུང་འཛིན་བདེན་པར་ཞེན་
པའི་དབང་གིས་ཡུལ་མེད་ཡུལ་དུ་བཟུང་ཐསེམས་མེད་སེམས་སུ་བཟུང་བའི་ལོག་
རྟོག་སྟེ་དེ་སྟོན་པར་བཞེད་ནས། རྩ་རྒྱུད་ལས། བདག་དང་བདག་གིར་གཞན་རྣམས་
ནི༑ ༑ ལོག་པར་རྟོག་པ་ཙམ་ཉིད་ལས། ། ཕྲ་ཞིང་ཟབ་པའང་ཡོད་མ་ཡིན། ། ལོག་རྟོག་
ཉིད་ལ་ཉིད་སྤྱོད་པས། ། གཞན་དུ་གཡོ་བ་ཅི་ཡང་མེད། ། ཅེས། གཞན་རང་རྒྱུད་པས་
འཁོར་རྩ་བདག་འཛིན་དང་། ཐལ་འགྱུར་པས་བདེན་འཛིན་ལ་བཞེད་ཅིང་། འདིར་
ནི་མ་རིག་པ་ལོག་པར་རྟོག་པའི་ཤེས་པ་ཉིད་ལ། རྩ་རྒྱུད་ལས། ཨ་ཧོ། སྲིད་རྩའི་ཉེས་
དམིགས་བདག་ཏུ་རྟོག་ལས་འཕྲོསཐཐརྒྱུད་དྲུག་སྐྱེ་འགགས་ལུས་དང་ལོངས་སྤྱོད་
དང་། ། གནས་དང་སྡུག་བསྔལ་འཁྲུལ་འཁོར་ལ་སོགས་པ། ། ལོག་རྟོག་ཉིད་ལས་གཞན་དུ་ཅི་ཡང་མེད། ། ཅེས་པས། བདེན་འཛིན་ལ་འཁོར་བའི་རྩ་བར་བཞེད་ནས། དེས་བཟུང་ཚུལ་ལ་གཟུགས་ནས་རྣམ་མཁྱེན་གྱི་བར་གྱི་ཆོས་ཐམས་ཅད་བློས་ཕར་བཏགས་པ་ཙམ་ལས་ཡུལ་གྱི་སྟེང་ན་རང་རྒྱུད་པ་ལྟར་རང་གི་མཚན་ཉིད་ཀྱིས་གྲུབ་
པར་མི་བཞེད་པཐལོག་རྟོག་ཉིད་ལ་ཉིད་སྤྱོད་པ། ། ལོག་རྟོག་སྒྱུ་མ་ཉིད་ཀྱང་ངོ་། །
ཞེས་གསུངས་པས། འཁྲུལ་པའི་ཆོས་ཐམས་ཅད་མ་རིག་པའི་རོལ་པ་ལོག་པར་རྟོག་
པའི་ཆོ་འཕྲུལ་འབའ་ཞིག་པ་འདི་ལྟར་སྣང་བ་ནི་ལོག་རྟོག་གི་རྒྱུན་སྔ་མ་ཉིད་ལ་ཕྱི་མ་
ཉིད་སྤྱོད་པ་རྨི་ལམ་གྱི་སྣང་བ་ལྟར་ལོག་པར་རྟོག་པའི་འཁྲུལ་སྣང་ཙམ་ཉིད་ལས་གཞན་
དུ་འཁྲུལ་བའི་རྒྱུ་ཕྲ་ཞིང་ཟབ་པ་ཅི་ཡང་ཡོད་པ་མ་ཡིན་ཏེ། དེའི་རྒྱུ་མ་རིག་པས་བདག་
དང་། ཕུང་པོ་ལྔ་དང་། ཞེན་པའི་རྒྱུན་རྣམས་སུ་སྣང་སྣང་བ་ཉིད་ཀྱི་ཕྱིར། དཔེར་ན་རྨི་
ལམ་གྱི་སྣང་བ་བཞིན་ནོ། །
དེ་ལྟར་ན་མ་ཧཱ་ཡོ་ག་རང་ལུགས་ཀྱི་བདེན་པ་གཉིས་ཀྱི་རྣམ་བཞག་རྩ་རྒྱུད་ལས། ཡང་
དག་སྒྱུ་མའི་ཚུལ་གཉིས་སུཐཐབདག་དང་བདག་གི་གཞན་མེད་དེ། ཐརྣམ་དག་་་
དབྱིངས་ཉིད་ཚུལ་གཅིག་གོ། ཞེས་གསུངས། དེ་ཡང་ཐ་སྙད་པའི་ཤེས་ངོར་སྣང་ཡང་
རྣམ་པར་དཔྱད་ན་ལོག་རྟོག་ཙམ་ཡང་ཡོད་པ་མ་ཡིན་པས། འཁོར་བར་སྣང་ཙམ་ཉིད་
ནས་ཡང་དག་པར་མ་གྲུབ་པ་ལྷག་པའི་བདེན་པ་དབྱེར་མེད་དབྱིངས་དང་ཡེ་ཤེས་
གཉིས་སུ་མེད་པ་དེ་དོན་དམ་བདེན་པ་དང་། སྒྱུ་མ་ལྟ་བུར་རང་སྣང་མ་འགགས་པར། ལྷ་རྟོག་དབྱེར་མེད་དུ་བཞུགས་པ་དེ་ངེས་པ་སྔགས་རང་ལུགས་ཀྱི་བདེན་པ་གཉིས་སུ་
འཇོག་པས་རྒྱུའི་ཐེག་པ་དང་བསྲེ་བར་མི་བྱའོ། ། དེས་ན་རིགས་པའི་དགག་བྱ་ལོག་རྟོག་
བདེན་པར་ཞེན་པ་དེ་ཡིན་ལ། ལམ་གྱི་དགག་བྱ་འཁྲུལ་པའི་ཤེས་པ་ལ་མ་དག་པར་
སྣང་བ་དེ་ཉིད་འོག་ཏུ་འཆད་པའི་རྣམ་པ་གསལ་བ་རྣམ་དག་དྲན་པཐང་རྒྱལ་བརྟན་
པ་གསུམ་བསྐྱེད་རིམ་བསྒོམ་པ་དེས་དགག་དགོས་པ་ཡིན་ནོ། ། བསྐྱེད་རིམ་གྱི་བསྒོམ་
པ་དེ་ལྟ་བ་ཡིན་པར་ཁས་ལེན་ནུས་སམ། དེས་ན་ཐ་མལ་གྱི་སྣང་ཞེན་འགོགས་པ་ལ་
བསྐྱེད་རིམ་གྱིས་ཡུལ་གསུམ་གྱད་དུ་མ་གྱུར་གྱི་བར་བསྒོམ་པསཐདཔེར་ན་མི་སྡུག་
པ་གོམས་པས་ས་གཞི་ཀེང་རུས་ཀྱི་སྣང་བར་འཆར་བ་བཞིན་དུ་གོམས་པས་ཐ་མལ་
ལ་དག་པའི་སྣང་བ་ལྡོག་ནུས་ཀྱང་ཐད་དུང་དེ་ལ་གྱ་ནོམ་ལྷར་ཞེན་གྱི་སྣང་བ་ཡོད་
པས་དེས་འཆིང་བས། དེ་འགོག་པ་ལ་རྫོགས་རིམ་གྱི་ལམ་གྱིས་རླུང་སེམས་ཀྱི་འཛིན་
པ་དབུ་མའི་དབྱིངས་སུ་བཅིང་ནས་དཔེ་དང་དོན་གྱི་འོད་གསལ་རིམ་གྱིས་རང་རྒྱུད་
ལ་འདྲེན་པའི་སྟོབས་ཀྱིས་རྗེས་ཐོབ་ན་ལྷར་ཞེན་གྱི་འཛིན་པ་དེ་ཡང་སྒྱུ་མ་ལྟར་འཆར་
དགོས་པའི་གནད་རྣམས་ཟིན་པར་བྱས་ནས། ལོག་རྟོག་བདེན་པར་ཞེན་པ་དེ་དགག་
པ་ལཐརྟོགས་པ་བཞིའི་གཏན་ཚིག་གིས་གྲུབ་མཐའ་མཉམ་རྫོགས་ཆེན་པོའི་རང་
བཞིན་དུ་གཏན་ལ་འབེབ་ཅིང་ངེས་པར་བྱ་བའི་ཕྱིར། རྩ་རྒྱུད་ལས། རྒྱུ་གཅིག་པ་དང་
ཡིག་འབྲུའི་ཚུལཐཐབྱིན་གྱིས་བརླབས་དང་མངོན་སུམ་པ། ། རབ་ཏུ་རྟོགས་པ་རྣམ་
བཞི་ཡིས། ། ཐམས་ཅད་མངོན་རྫོགས་རྒྱལ་པོ་ཆེ། ། ཞེས། དང་པོ་འདི་ལྟར་ལོག་པའི་
རྟོག་པ་དང་དེའི་སྣང་བ་ཉིད་ཀྱང་། འབྱུང་བཞིའི་འཕོ་འགྱུར་ནམ་མཁའི་ངང་ལས་མ་
གཡོས་པ་བཞིན་དུ་དོན་ལ་ཆོས་ཉིད་རྟེན་པའི་གཞི་དང་བསྐྱེད་པའི་རྩ་བ་མེད་པ་ལས་
གཞན་དུ་གཡོ་བ་ཅི་ཡང་མེད་པ་ནི། རྒྱུ་གཅིག་པའི་རྟགས་ཅེས་སྒྲུབ་པ་སྟེ། དེ་ཆོས་
ཅན་དུ་བཀོད་ན་འདི་ལྟར་སྣང་བའི་འཁོར་འདས་ཀྱི་སྣང་བ་ཆོས་ཅན། རྒྱུ་སྐྱེ་བ་མེད་
པ་སྟོང་པ་ཉིད་དུ་རོ་གཅིག་ཏེ་བདེན་པའི་གཅིག་དང་དུ་མ་བྲལ་བའི་ཕྱིར། དཔེར་ན་
འཇིམ་པའི་བུམ་པ་བཞིན་ཅེས་སོ། ། དེའི་རྒྱུ་མཚན་ཆོས་ཐམས་ཅད་བློས་བཏགས་
པ་ཙམ་ལ་བདེན་པའི་གཅིག་དང་དུ་མ་བྲལ་བའི་ཕྱིར་རོ། །
གཉིས་པ་ཡིག་འབྲུའི་ཚུལ་གྱི་གཏན་ཚིག་ནི། ཇི་ལྟར་ལོག་རྟོག་གི་རྒྱུན་རྣམ་པར་དག་
པས་ཆོས་ཐམས་ཅད་སྟོང་ཉིད་ཀྱི་དབྱིངས་སུ་རྒྱུ་གཅིག་ན་སྣ་ཚོགས་སུ་སྣང་མི་རིགས་
སོ་ཞེས་སྟོང་པ་ཉིད་རྟེན་འབྲེལ་རང་བཞིན་མེད་པའི་འཆར་ཚུལ་དུ་གོ་བ་མ་རྙེད་པའི་
ངོར། སྟོང་པ་ཉིད་དབྱིངས་དང་ཡེ་ཤེས་གཉིས་སུ་མེད་པ་དེ། རྟེན་འབྲེལ་འགགས་པ་
མེད་པའི་འཆར་ཚུལ་ལྷ་རྟོག་དབྱེར་མེད་པ་ལ་ངེས་པ་སྐྱེ་བའི་ཕྱིརཐདེ་ཡང་སྐྱེ་མེད་